அகரம் எட்டாகவும் உகரம் இரண்டாகவும் எண்ணப்படுகின்றன.15   எட்டும் இரண்டும் பத்தாகும். பத்து என்பது முத்தி நிலையைக் குறிக்கும் குறியீடாகும். அகரம் உகரம் ஆகிய இரண்டும்  மருந்து, வாதம், ஓகம், ஞானம் ஆகிய நான்கு நிலைகளிலும் முதன்மையாகத் திகழ்கின்றன. கொடிநிலை, கந்தழி, வள்ளி ‘கொடிநிலை கந்தழி வள்ளி என்ற வடுநீங்கு சிறப்பின் முதலன மூன்றும் கடவுள் வாழ்த்தொடு கண்ணிய வருமே’	- தொல்.புறத். 1034	 சிந்துவெளி அகழாய்வில் கண்டெடுக்கப் பெற்ற முத்திரைகளில், தொல்காப்பியம் குறிப்பிடும் கொடிநிலையும் ஒன்றாகும்.	அம்முத்திரையைச் ‘சகம்பரி’ என அழைக்கப்படும் என்றும் அதுவே ‘லதா சாதானம்’ என்றும் கூறப்படுகிறது.